CELEX: 32022D0161
Language: hu
Date: 2022-02-03 00:00:00
Title: A Bizottság (EU) 2022/161 végrehajtási határozata (2022. február 3.) az (EU) 2015/1843 rendelet értelmében vett, a kereskedelmet gátló akadályok tekintetében a Mexikói Egyesült Államok által a „Tequila” behozatala tekintetében alkalmazott intézkedésekre vonatkozó vizsgálati eljárás megszüntetéséről

2022.2.7.   
               
               
                  HU
               
               
                  Az Európai Unió Hivatalos Lapja
               
               
                  L 26/17
               
            
         A BIZOTTSÁG (EU) 2022/161 VÉGREHAJTÁSI HATÁROZATA
         (2022. február 3.)
         az (EU) 2015/1843 rendelet értelmében vett, a kereskedelmet gátló akadályok tekintetében a Mexikói Egyesült Államok által a „Tequila” behozatala tekintetében alkalmazott intézkedésekre vonatkozó vizsgálati eljárás megszüntetéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a nemzetközi kereskedelmi szabályok, különösen a Kereskedelmi Világszervezet égisze alatt kialakított kereskedelmi szabályok alapján az Uniót megillető jogok gyakorlásának biztosítása érdekében a közös kereskedelempolitika területén követendő uniós eljárások megállapításáról szóló, 2015. október 6-i 2015/1843 európai parlamenti és tanácsi rendeletre (1) és különösen annak 5. cikke (2) bekezdésére és 12. cikke (1) bekezdésére,
         mivel:
         1.   ELJÁRÁS
         
                     (1)
                  
                  
                     2020. július 23-án az Európai Bizottság vizsgálati eljárást indított a Mexikói Egyesült Államok által alkalmazott azon, kereskedelmet gátló akadályokra vonatkozóan, amelyek a „Tequila” tekintetében a kiviteli igazolások kibocsátásának megtagadásából állnak, és erről értesítést tett közzé az Európai Unió Hivatalos Lapjában (2).
                  
               
                     (2)
                  
                  
                     A vizsgálat megindítására azt követően került sor, hogy a Brewers of Europe (Európai Sörfőzők Szövetsége) panaszt nyújtott be az uniós gazdasági ágazat nevében. A panasz elegendő bizonyítékot tartalmazott a kereskedelmet gátló korlátozásokra, illetve az abból eredő kárra vonatkozóan, ami indokolttá tette a vizsgálat megindítását.
                  
               
                     (3)
                  
                  
                     A Bizottság szolgálatai 2021. április 16-án tájékoztatták az (EU) 2015/1843 rendelet 7. cikkének (1) bekezdésével létrehozott bizottságot a vizsgálati eljárás eredményeiről. A jelentésben foglalt következtetés szerint az EU-nak nem fűződik ugyan közvetlen érdeke az ügy rendezéséhez, de az eljárásnak nyitottnak kell maradnia, és nyomon kell követni a Mexikói Egyesült Államokban zajló további fejleményeket.
                  
               2.   A PANASZ VISSZAVONÁSA ÉS AZ ELJÁRÁS MEGSZÜNTETÉSE
         
                     (4)
                  
                  
                     2021. október 6-án a Brewers of Europe arról tájékoztatta a Bizottságot, hogy vissza kívánja vonni a panaszt.
                  
               
                     (5)
                  
                  
                     Az (EU) 2015/1843 rendelet 5. cikkének (2) bekezdése szerint a panasz visszavonása esetén az eljárás megszüntethető, kivéve, ha ez a megszüntetés az Unió érdekeit sértené. Az (EU) 2015/1843 rendelet 12. cikkének (1) bekezdése értelmében az eljárást meg kell szüntetni, ha az Unió érdekei semmiféle intézkedés meghozatalát nem teszik szükségessé.
                  
               
                     (6)
                  
                  
                     A vizsgálat nem tárt fel arra utaló jeleket, hogy a megszüntetés nem áll az Unió érdekében. A „Tequilának” az érintett európai sörgyártó vállalathoz irányuló exportja folytatódott, és az állítólagos intézkedés nem gyakorol rendszerszintű hatást más uniós vállalatokra.
                  
               
                     (7)
                  
                  
                     A Bizottság ezért arra a következtetésre jutott, hogy a Mexikói Egyesült Államok által alkalmazott, a kereskedelmet gátló, a „Tequila” szeszesitalra vonatkozó kiviteli engedélyek kiadásának megtagadásából álló akadályokra vonatkozó vizsgálati eljárást meg kell szüntetni.
                  
               
                     (8)
                  
                  
                     Ez a határozat összhangban van az (EU) 2015/1843 rendelet 7. cikkének (1) bekezdésével létrehozott bizottság véleményével,
                  
               ELFOGADTA EZT A HATÁROZATOT:
         
            1. cikk
            A „Tequila” szeszesitalra vonatkozó kiviteli engedélyek kiadásának a Mexikói Egyesült Államok általi megtagadására vonatkozó vizsgálati eljárás megszűnik.
         
         
            2. cikk
            Ez a határozat az Európai Unió Hivatalos Lapjában való kihirdetését követő napon lép hatályba.
         
         
            Kelt Brüsszelben, 2022. február 3-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 272., 2015.10.16., 1. o.
         
         
            (2)  HL C 265., 2020.8.13., 3. o.